Γ.Α.Σ. Όλυμπος Κατερίνης

Ο Γ.Α.Σ. Όλυμπος Κατερίνης υπήρξε αθλητικός σύλλογος με έδρα την Κατερίνη. Ιδρύθηκε το 1946 με χρώματα το πράσινο και το λευκό. Το 1961 συγχωνεύτηκε με τον Μέγα Αλέξανδρο Κατερίνης για τη δημιουργία του Πιερικού.

Διακρίθηκε κυρίως το ποδοσφαιρικό του τμήμα και μέσα σε λίγο διάστημα από τον ίδρυσή του τον Μάρτιο του 1946 κατάφερε να δημιουργήσει ένα ικανό ποδοσφαιρικό συγκρότημα όπου τα επόμενα χρόνια κατέκτησε 6 πρωταθλήματα Ε.Π.Σ. Κεντροδυτικής Μακεδονίας. Το 1960 αναδείχθηκε πρωταθλητής ΕΠΣΚΔΜ και προκρίθηκε στο πρωτάθλημα για την άνοδο στην Α΄ Εθνική, την άτυπη ακόμα Β΄ Εθνική, όπου χάνει το εισιτήριο της ανόδου από τον Θερμαϊκό Θεσσαλονίκης. Το 1961 κατέλαβε τη 2η θέση ύστερα από αγώνα κατάταξης με αντίπαλο το Βέρμιο Βέροιας στο ουδέτερο γήπεδο της Έδεσσας και ως δευτεραθλητής ΕΠΣΚΔΜ προκρίθηκε εκ νέου στο άτυπο πρωτάθλημα της Β΄ Εθνικής, καταλαμβάνοντας την 4η θέση, πίσω από την άλλη ομάδα της πόλης, τον Μέγα Αλέξανδρο Κατερίνης. 

Τότε,  αποφασίζεται η συγχώνευση του Ολύμπου και του Μέγα Αλέξανδρου Κατερίνης με σκοπό τη δημιουργία ενός ισχυρού σωματείου. Όλυμπος και Μέγας Αλέξανδρος συγχωνεύτηκαν για τη δημιουργία του Πιερικού. Ο Πιερικός αποτέλεσε τη συνέχεια του Μέγα Αλέξανδρου, ενώ ο Όλυμπος διατηρήθηκε σαν ομάδα φυτώριο, για να μετονομαστεί αργότερα σε Απόλλων Κατερίνης.

Παραπομπές 

Αθλητικοί σύλλογοι Πιερίας
Ιδρύσεις αθλητικών συλλόγων το 1946
Ιδρύσεις ποδοσφαιρικών ομάδων το 1946
Ανενεργές ποδοσφαιρικές ομάδες Ελλάδας‎